ส่วนที่ 1

ข้อมูลสรุป

รายงานของคณะผู้บริหาร

ในปี 2549 เป็นปีที่บริษัทฯ เผชิญกับความท้าทายในการประกอบธุรกิจนานัปการ
เนื่องมาจากปริมาณความต้องการปูนซีเมนต์ในประเทศไม่มีการเติบโต เมื่อเปรียบเทียบกับปี 2548
ที่เติบโตเพิ่มขึ้นประมาณร้อยละ 4

ในภาคการก่อสร้าง ซึ่งเป็นปัจจัยหลักของอัตราการเติบโตของอุตสาหกรรมปูนซีเมนต์
ผู้บริโภคอยู่ในสภาวะที่ขาดความมั่นใจ อันเนื่องมาจากราคาน้ำมันและอัตราดอกเบี้ยที่สูงขึ้น
รายได้ที่ลดลง
อีกทั้งหลายจังหวัดยังประสบภาวะน้ำท่วมตลอดจนความไม่แน่นอนในสถานการณ์ทางการเมือง

ในส่วนของภาครัฐนั้น ยังมีความไม่แน่นอนและได้ชะลอโครงการสาธารณูปโภคต่างๆ ที่สำคัญ
ซึ่งเมื่อใดที่มีการประกาศเดินหน้าโครงการดังกล่าว บริษัทฯ
ก็มีความพร้อมที่จะสนองตอบความต้องการของประเทศ อันเป็นผลจากการยึดหยักในการดำเนินธุรกิจ
3 ประการคือ

คู่ค้าและลูกค้า ซึ่งถือเป็นสายเลือดหล่อเลี้ยงธุรกิจ บริษัทฯได้ปรับปรุงโครงการต่างๆ
เพื่อสร้างความสัมพันธ์ที่แนบแน่นกับคู่ค้า และลูกค้าอย่างต่อเนื่อง
โดยใช้วิธีบริหารจัดการแบบสร้างคุณค่า มอบความเป็นผู้เชี่ยวชาญแบบมืออาชีพ
ที่มีความเชี่ยวชาญทางด้านเทคนิค รวมทั้งได้ปรับปรุงระบบห่วงโซ่อุปทาน (Supply Chain)
อย่างต่อเนื่อง

บริษัทฯมุ่งให้ความสำคัญกับการนำเสนอวัสดุก่อสร้างที่ส่งเสริมกันและกัน
สร้างมูลค่าเพิ่มให้แก่ผลิตภัณฑ์ รวมทั้งนำเสนอทางเลือกที่ดีที่สุดให้กับการก่อสร้าง
อาคารและงานสาธารณูปโภคต่างๆ โดยใช้ปูนซีเมนต์ผสมเสร็จมอร์ตาร์แมกซ์
พัฒนาธุรกิจหินและทราย
รวมทั้งปรับการทำงานและการตลาดของหน่วยงานคอนกรีตผสมเสร็จให้แข็งแกร่ง
โดยเฉพาะอย่างยิ่งหน่วยงานในเขตกรุงเทพมหานคร และพื้นที่การนิคมอุตสาหกรรมภาคตะวันออก
ในส่วนของผลิตภัณฑ์ไม้คอนวูดได้เพิ่มผลิตภัณฑ์ใหม่อีก 6 แบบ

บริษัทฯ
ได้ปรับเปลี่ยนจากองค์กรที่เน้นการขายผลิตภัณฑ์มาเป็นองค์กรที่ม่งเน้นคู่ค้าและลูกค้าเป็นศูนย์กลาง
โดยผ่านกิจกรรม “ปูนดี...ได้ดั่งใจ” ที่ดำเนินการอย่างต่อเนื่องมาโดยตลอด

ประสิทธิภาพในการผลิต เป็นสิ่งสำคัญประการที่สอง ซึ่งเราได้นำสนับสนุนกลยุทธ์
“ผู้เชี่ยวชาญสำหรับทุกความต้องการด้านปูนซีเมนต์” ของบริษัทฯ
การดำเนินงานอย่างเต็มกำลังการผลิตของโรงงานที่สระบุรี รวมถึงโครงการต่างๆ เพื่อเพิ่มผลผลิต
ประสิทธิภาพ และคุณภาพ ได้รับความสำเร็จอย่างชัดเจน

บริษัทฯ ได้มีการนำเชื้อเพลิงและวัตถุดิบทดแทนมาใช้ร่วมในกระบวนการผลิตเพิ่มขึ้นอย่างต่อเนื่อง
นับเป็นกลยุทธ์หนึ่งที่มีบทบาทสำคัญเพื่อมุ่งสู่การผลิตผลิตภัณฑ์คุณภาพด้วยต้นทุนการผลิตที่ต่ำสุด

ในปี 2549 บริษัทฯ ได้เริ่มลงทุนก่อสร้างโรงงานเตรียมเชื้อเพลิง
และวัตถุดิบทดแทนด้วยเทคโนโลยีที่ทันสมัย บริษัทฯ ตั้งปณิธานว่าจะเป็นบริษัทฯ
ที่บริหารจัดการการใช้เชื้อเพลิงอย่างมีประสิทธิภาพ
และเป็นมิตรกับสิ่งแวดล้อมด้วยตระหนักถึงความรับผิดชอบต่อชุมชนที่เราร่วมอาศัยอยู่

อาชีวอนามัยและความปลอดภัยในสถานที่ทำงาน เป็นประเด็นที่บริษัทฯให้ความสำคัญอย่างยิ่งในปี
2549 บริษัทฯ ได้ริเริ่มโครงการต่างๆ ซึ่งได้ค่อยๆ
ซึมซับและกลายเป็นค่านิยมในองค์กรของการปฏิบัติงาน

การมีสภาพแวดล้อมการทำงานที่ปลอดภัยนอกจากจะเป็นสิ่งที่สะท้อนถึงการเป็นองค์กรที่มีความรับผิดชอบต่อสังคมแล้วยังส่งผลโดยตรงต่อธุรกิจ
แสดงออกถึงความมีประสิทธิภาพการมีผลผลิตที่ดี และความเป็นเสิศในทุกๆ จุดของการดำเนินธุรกิจ
บริษัทฯ จึงได้ริเริ่มนำ กฎทอง 12 ประการ พื้นฐานความปลอดภัย
ซึ่งกล่าวถึงปรัชญาที่เกี่ยวกับการทำงานด้านต่างๆ 12 ด้าน เป็นข้อความที่ กระชับ ชัดเจน
ตรงเป้าหมายมาเป็นกรอบในการปฏิบัติงานให้เกิดความก้าวหน้าและพัฒนาการที่ดีในด้านความปลอดภัย

หลักในการดำเนินธุรกิจทั้ง 3 ประการ ได้รับการสนับสนุนเป็นอย่างดีจากบุคลากรของบริษัทฯ
ที่เป็นพลังสำคัญในการทำงานด้วยความกระตือรือร้นและตั้งอกตั้งใจ
การหมั่นฝึกอบรมและพัฒนาบุคลากรอย่างต่อเนื่องสม่ำเสมอได้ก่อให้เกิดความเปลี่ยนแปลงที่ดีอย่างเห็นได้ชัด

การพัฒนาบุคลากรอย่างต่อเนื่องเป็นกลยุทธ์สำคัญของบริษัทฯ
เพื่อเตรียมพร้อมรับมือกับความท้าทายในธุรกิจที่จะเกิดขึ้นในอนาคต

ความท้าทายนานับปการที่บริษัทฯ ต้องเผชิญในปี 2549 นับเป็นสิ่งที่พิสูจน์ถึงความเข้มข้นของบริษัทฯ
ความอดทน เสียสละและมุ่งมั่นของบุคลากร รวมทั้งผลิตภัณฑ์ที่มีคุณภาพ
ทั้งหมดนี้เป็นหลักประกันว่าบริษัทฯ พร้อมเสมอที่จะก้าวไปในฐานะ
“ผู้เชี่ยวชาญสำหรับทุกความต้องการด้านปูนซีเมนต์”

มุ่งสู่ปี 2550

อย่างไรก็ตาม บริษัทฯ จะต้องดำเนินงานอย่างรอบคอบในปี 2550 บริษัทฯ
มีความมั่นใจในการทำงานที่มีความชัดเจน โดยยึดหลักลูกค้าเป็นศูนย์กลาง
ควบคู่กับการผลิตที่มีประสิทธิภาพ บริษัทฯ
จะสามารถเดินหน้าบริหารงานไปสู่เป้าหมายที่ดีขึ้นได้อย่างแน่นอน